jkorsvik/nowiki_second_scrape_merged huggingface dataset:
Bohemannia

Bohemannia er en slekt av sommerfugler som tilhører familien dvergmøll (Nepticulidae). Slekten omfatter omtrent åtte kjente arter. Slekten er oppkalt etter den svenske entomologen C.H. Boheman.


== Utseende ==
De nordiske artene har vingespenn 5,5-9 millimeter og er dermed forholdsvis store til dvergmøll å være. De er kraftig bygde med gulhåret hode og hvite "øyelokk", kroppen er mørk. Vingene er gråbrunt-spraglete (B. pulverosella) eller mørkt bronsefarget med et hvitt tverrbånd (B. quadrimaculella).


== Levevis ==
Som de fleste dvergmøll minerer larvene til denne slekten i blader, helst på løvtrær. Bohemannia pulverosella lever på epletrær (Malus spp.), både ville og dyrkede, mens B. quadrimaculella trolig lever på svartor (Alnus glutinosa). Larvene lager flateminer som kan dekke store deler av bladet. I alle fall noen arter kan være partenogenetiske.


== Utbredelse ==
Slekten er utbredt i den palearktiske sone. I Norge er det bare gjort enkelte funn av de to førnevnte artene i Sør-Norge.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Trifurculini
Slekten Bohemannia Stainton, 1859  – to arter i Norge
Bohemannia pulverosella (Stainton, 1849) – på eple
Bohemannia quadrimaculella (Boheman, 1851) – på svartor
Bohemannia auriciliella (Joannis, 1908)
Bohemannia manschurella Puplesis, 1984
Bohemannia nipponicella Hirano, 2010
Bohemannia nubila Puplesis, 1985
Bohemannia suiphunella Puplesis, 1984
Bohemannia ussuriella Puplesis, 1984


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 242-244. ISBN 978-91-88506-60-3
Nepticulidae på Tree of life: [1]
NorLep, Norges sommerfugler: [2]


== Eksterne lenker ==
(en) Bohemannia i Encyclopedia of Life 
(en) Bohemannia i Global Biodiversity Information Facility 
(no) Bohemannia hos Artsdatabanken 
(sv) Bohemannia hos Dyntaxa 
(en) Bohemannia hos Fossilworks 
(en) Bohemannia hos NCBI 
(en) Kategori:Bohemannia – bilder, video eller lyd på Wikimedia Commons 
Bohemannia – detaljert informasjon på Wikispecies 
Fra nettsiden "Svenska fjärilar" Bohemannia quadrimaculella: [3].
EMS Seven Seas

EMS Seven Seas AS (OSE: EMS) (tidligere Eitzen Maritime Services) er et  norsk selskap notert på  Oslo Børs.	Med kontorer i 17 land er EMS en verdensleder innen ship supply og er betydelig aktør i Midtøsten / Sørvest-Asia innen leveranser til militære kunder. EMS er en global leverandør av forbruksvarer, mat og skipsutstyr til kommersiell skipsfart, cruise og fergetrafikk, cateringselskaper, fiskebåter, militære kunder og offshore fasiliteter.
EMS ble etablert 2006 ved en fusjon mellom selskapene TESMA og Strømme. I 2007 kjøpte EMS det spanske selskapet Provimar og i 2008 overtok EMS Seven Seas Shipchandler LLC.


== Referanser ==
Depositar

Depositar er i diplomatiet og folkeretten en stat eller mellomstatlig organisasjon som oppbevarer originaldokumentet av en folkerettslig avtale, samt mottar, oppbevarer og informerer om ratifiseringer. Avtalen kan også pålegge depositaren andre oppgaver. Det er særlig ved multilaterale avtaler at det er aktuelt å utpeke en depositar. Depositarinstituttet reguleres av del VII i Wien-konvensjonen om traktatretten fra 1961.


== Referanser ==
Ectoedemia

Ectoedemia er en slekt av sommerfugler som tilhører familien dvergmøll (Nepticulidae). Det er funnet 23 arter i Norden, 18 av dem i Norge, i alt er det beskrevet noe over 200 arter.


== Utseende ==
De nordiske artene har vingespenn mellom 4 og 10,5 millimeter. Hodet er ofte gulhåret, og «øyenlokkene» gjerne hvite. Forvingene har mørk (svart eller mørkgrå) grunnfarge, hos de fleste artene med et hvitt tverrbånd som kan ha metallglans, hos noen få med to tverrbånd.


== Levevis ==
De fleste har larver som minerer i blader på busker og løvtrær. Av de nordiske artene skiller Ectoedemia sericopeza seg ut ved at larvene lever på fruktene (samaraene) på lønn (Acer spp.). De har gjerne to generasjoner hvert år.


== Utbredelse ==
Slekten er utbredt over hele Jorda, men de fleste artene finnes på den nordlige halvkulen.
Sju av de norske artene ble vurdert som truet i Norsk rødliste for arter fra 2010.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Trifurculini
Slekten Ectoedemia Busck, 1907 – norske arter:
Ectoedemia sericopeza (Zeller, 1839) – på lønn
Ectoedemia albibimaculella (Larsen, 1927) – på melbær
Ectoedemia weaveri (Stainton, 1855) – på tyttebær
Ectoedemia septembrella (Stainton, 1849) – på perikum
Ectoedemia atrifrontella (Stainton, 1851) – på eik
Ectoedemia longicaudella Klimesch, 1953 – på eik
Ectoedemia liebwerdella Zimmermann, 1940 – på bøk
Ectoedemia amani Svensson, 1966 – på alm
Ectoedemia intimella (Zeller, 1848) – på vier
Ectoedemia argyropeza (Zeller, 1839) – på osp
Ectoedemia albifasciella (Heinemann, 1871) – på eik
Ectoedemia subbimaculella (Haworth, 1828) – på eik
Ectoedemia agrimoniae (Frey, 1858) – på åkermåne
Ectoedemia angulifasciella (Stainton, 1849) – på roser
Ectoedemia arcuatella (Herrich-Schäffer, 1855) – på jordbær og murer
Ectoedemia rubivora (Wocke, 1860) – på bringebær og bjørnebær
Ectoedemia sp. – mulig ubeskrevet art fra Kristiansand (Bengtsson m.fl. 2008)
Ectoedemia occultella (Linnaeus, 1767) – på bjørk
Ectoedemia minimella (Zetterstedt, 1839) – på bjørk


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 245–276. ISBN 978-91-88506-60-3
Nepticulidae på Tree of life: [1]
NorLep, Norges sommerfugler: [2]


== Eksterne lenker ==
(en) Ectoedemia i Encyclopedia of Life 
(en) Ectoedemia i Global Biodiversity Information Facility 
(no) Ectoedemia hos Artsdatabanken 
(sv) Ectoedemia hos Dyntaxa 
(en) Ectoedemia hos Fauna Europaea 
(en) Ectoedemia hos NCBI 
(en) Kategori:Ectoedemia – bilder, video eller lyd på Wikimedia Commons 
Ectoedemia – detaljert informasjon på Wikispecies Fra nettsiden "Svenska fjärilar" Ectoedemia sericopeza: [3].
Signatarmakt

Signatarmakt er i diplomatiet og folkeretten en stat som har undertegnet en internasjonal avtale. Signatarinstiuttet reguleres av Wien-konvensjonen om traktatretten fra 1961.


== Referanser ==
Stigmella lapponica

Stigmella lapponica er en sommerfugl som tilhører familien dvergmøll (Nepticulidae). Den er funnet over det meste av Norge.


== Utseende ==
En liten (vingespenn 5-7 millimeter), grå møll. Antennen er trådformet, mørk og halvparten til to tredjedeler så lang som forvingen. Det innerste, kraftig utvidete leddet er hvitt. Hodet er gulhåret, kroppen mørk. Forvingene er mørkgrå med et lyst tverrbånd som er smalt og litt utydelig hos hannen, bredere og tydeligere hos hunnen. Bakvingen er smal, lysgrå, med lange frynser.


== Levevis ==
Denne arten er knyttet til bjørkeslekten og kan bruke både hengebjørk, dunbjørk og dvergbjørk som vertsplanter. De voksne sommerfuglene kan være ganske vanlige der det vokser bjørk i mai-juni, arten har bare én generasjon hvert år. Larven lager en 5-9 centimeter lang, krum mine i bjørkebladet, denne blir i begynnelsen helt fylt opp med larvens ekskrementer, men etter hvert danner disse en smal stripe i midten.


== Utbredelse ==
Arten er utbredt i Nord- og Mellom-Europa og er også funnet i Ural og Sibir, trolig finnes den over store deler av den palearktiske sone. I Norge finnes den over hele landet, kanskje bortsett fra kyststrøkene på Vestlandet.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella lapponica (Wocke, 1862)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 129-131. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Stigmella lapponica på UK moths: [2]


== Eksterne lenker ==
(en) Stigmella lapponica i Global Biodiversity Information Facility 
(no) Stigmella lapponica hos Artsdatabanken 
(sv) Stigmella lapponica hos Dyntaxa 
(en) Stigmella lapponica hos Fauna Europaea 
(en) Stigmella lapponica hos NCBI 
(en) Kategori:Stigmella lapponica – bilder, video eller lyd på Wikimedia Commons 
Stigmella lapponica – detaljert informasjon på Wikispecies
Stigmella confusella

Stigmella confusella er en sommerfugl som tilhører familien dvergmøll (Nepticulidae). Den er funnet i Sør-Norge.


== Utseende ==
En liten (vingespenn 5-6,5 millimeter), brunlig grå møll. Antennen er trådformet, mørk og halvparten til to tredjedeler så lang som forvingen. Det innerste, kraftig utvidete leddet er hvitt. Hodet er gulhåret, kroppen mørk. Forvingene er brungrå med et smalt, rett, lyst tverrbånd rundt to tredjedeler ute i vingen. Den delen av vingen som ligger innenfor tverrbåndet er lysere og mer brunlig, delen utenfrå mørkere grå. Bakvingen er smal, lysgrå, med lange frynser. Arten kan ikke skilles sikkert fra Stigmella lapponica på ytre utseende, men er gjerne mer brunlig i fargen enn denne.


== Levevis ==
Arten forekommer i skogkanter og andre steder der det vokser bjørk, som er larvenes næringsplante. De voksne sommerfuglene flyr i mai-juni, gjerne litt senere enn Stigmella lapponica, arten har bare én generasjon hvert år. Larven lager en 5-9 centimeter lang, krum mine i bjørkebladet, larvens ekskrementer danner en smal stripe i midten av minen.


== Utbredelse ==
Arten er utbredt i Nord- og Mellom-Europa. I Norge er den funnet spredt nord til Sør-Trøndelag.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella confusella (Wood & Walsingham, 1894)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 131-132. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Stigmella confusella på UK moths: [2]


== Eksterne lenker ==
(en) Stigmella confusella i Global Biodiversity Information Facility 
(no) Stigmella confusella hos Artsdatabanken 
(sv) Stigmella confusella hos Dyntaxa 
(en) Stigmella confusella hos Fauna Europaea 
(en) Stigmella confusella hos NCBI 
(en) Kategori:Stigmella confusella – bilder, video eller lyd på Wikimedia Commons
San Francisco Bay Blues

«San Francisco Bay Blues» er ei amerikansk folkevise. Den blir generelt betraktet for å være den viktigste komposisjonen til Jesse Fuller. Fuller spilte inn visa i 1954 (utgitt i 1955) for et lite merke kalt World Song.Sangen ble brakt i en bredere popularitet i begynnelsen av 1960-årene i klubbfremførelser av Ramblin' Jack Elliott, Bob Dylan samt Jim Kweskin.
Innspilte coverversjoner har blitt fremført av mange artister, innbefattet The Weavers, The Brothers Four, Paul Clayton, Richie Havens, Eric Clapton, The Flatlanders, Paul McCartney, Jefferson Airplane, Janis Joplin, John Lennon, Peter, Paul and Mary, Mungo Jerry, Glenn Yarbrough, George Elias, Phoebe Snow, The Wave Pictures, The Halifax III samt Eva Cassidy.
En enmannsband-fremførelse med kazoosolo ble spilt inn på plate av Fuller på en konsert i 1962. Den ble utgitt på Smithsonian Folkways-samlingen Friends of Old time Music.


== «Ingierstrand blues» med Øystein Sunde ==
Øystein Sunde ga ut en norsk coverversjon med tittelen «Ingierstrand blues» i februar 1974 på Sundes musikkalbum Ikke bare tyll (Philips 6317 021). Sunde skrev selv den norske teksten. I likhet med originalteksten går handlingen ut på at kjæresten har forlatt tekstens jeg som følgelig ikke har det greit. Det blir fremført i tragikomisk stil.
På denne innspillingen deltok:
Øystein Sunde: vokal, akustisk gitar
Halvard Kausland: sologitar
Bjørn Jacobsen: bass
Svein-Erik Gaardvik: trommer


== Referanser ==
Stigmella tiliae

Stigmella tiliae er en sommerfugl som tilhører familien dvergmøll (Nepticulidae). Den er funnet på Sørlandet og det sørlige Østlandet i Norge.


== Utseende ==

En liten (vingespenn 4-6 millimeter), bronsefarget møll. Antennen er trådformet, mørk og halvparten til to tredjedeler så lang som forvingen. Det innerste, kraftig utvidete leddet er hvitt. Hodet er brunhåret, kroppen mørk. Forvingene er ensfarget brun med en viss bronseaktig glans. Bakvingen er smal, lyst gråbrun, med lange frynser.


== Levevis ==
Arten har larver som minerer inne i bladene på lind (Tilia spp.), og arten forekommer i varmekjær løvskog der dette treslaget, som er et av de mest varmekrevende av de norske skogstrærne, vokser. De voksne sommerfuglene flyr i mai-juni, arten har vanligvis bare én generasjon hvert år mne kan enkelte år ha en delvis, andre generasjon. Larven lager en tynn, lang og slynget mine i lindebladet, larvens ekskrementer danner en nokså bred stripe i midten av minen.


== Utbredelse ==
Arten er utbredt i Europa østover til Volga-området. I Norge er den funnet langs kysten vest til Vest-Agder.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella tiliae (Frey, 1856)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 132-133. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Stigmella tiliae på UK moths: [2]


== Eksterne lenker ==
(en) Stigmella tiliae i Encyclopedia of Life 
(en) Stigmella tiliae i Global Biodiversity Information Facility 
(no) Stigmella tiliae hos Artsdatabanken 
(sv) Stigmella tiliae hos Dyntaxa 
(en) Stigmella tiliae hos Fauna Europaea 
(en) Stigmella tiliae hos NCBI 
(en) Kategori:Stigmella tiliae – bilder, video eller lyd på Wikimedia Commons 
Stigmella tiliae – detaljert informasjon på Wikispecies
Honorius IV

Honorius IV (født Giacomo Savelli cirka 1210 i Roma, død 3. april 1287 i Roma) var pave fra 2. april 1285 til sin død to år senere, den 3. april 1287.


== Referanser ==


== Eksterne lenker ==
(en) Honorius IV – kategori av bilder, video eller lyd på Commons
Vannpolo under Asialekene 1994

Vannpolo under Asialekene 1994. Vannpolo var en av flere sporter under de tolvte Asialekene som ble arrangert i Hiroshima i Japan mellom 2. og 16. oktober 1994. Det var tolvte gangen vannpolo for menn var med i lekene. Seks lag deltok, det ble spilt en enkeltserie der alle lagene møttes en gang. Kasakhstan vant turneringen, de vant alle sine fem kamper.


== Medaljer ==
Martin IV

Martin IV (født Simon de Brion cirka 1210 i Touraine, død 28. mars 1285 i Perugia) var pave fra 22. februar 1281 til sin død, 28. mars 1285.


== Eksterne lenker ==
(en) Martinus IV – kategori av bilder, video eller lyd på Commons
Stigmella betulicola

Stigmella betulicola er en sommerfugl som tilhører familien dvergmøll (Nepticulidae). Den er funnet over mye av Norge, men ser ut til å mangle på Sør-Østlandet og Vestlandet.


== Utseende ==
En knøttliten (vingespenn 3,5-4,5 millimeter), bronsefarget møll. Antennen er trådformet, mørk og knapt halvparten så lang som forvingen. Det innerste, kraftig utvidete leddet er hvitt. Hodet er gulhåret, kroppen mørk. Forvingene er glinsende, bronseaktig brun med ett ganske bredt, sølvhvitt tverrbånd omtrent to tredjedeler ut i vingen. Bakvingen er smal, grå, med lange frynser. Arten ligner sterkt på flere andre Stigmella-arter og kan ikke bestemmes sikkert ut fra ytre utseende alene.


== Levevis ==
Denne arten har larver som minerer i bladene på bjørker, særlig på dvergbjørk (Betula nana) men også på små dunbjørker (Betula pubescens) som vokser på fuktige steder. Arten har trolig to generasjoner hvert år, de voksne sommerfuglene flyr i mai-juni og igjen i juli. Larven lager en uregelmessig slynget, 3-4 centimeter lang mine i bjørkebladet.


== Utbredelse ==
Arten er utbredt fra Europa østover til Japan. I Norge er den funnet på Sørlandet, indre deler av Østlandet og videre nord til Troms. Den ser ut til å mangle på Vestlandet, kanskje også på det sørlige Østlandet.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella betulicola (Stainton, 1856)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 134-135. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Stigmella betulicola på UK moths: [2]


== Eksterne lenker ==
(en) Stigmella betulicola i Encyclopedia of Life 
(en) Stigmella betulicola i Global Biodiversity Information Facility 
(no) Stigmella betulicola hos Artsdatabanken 
(sv) Stigmella betulicola hos Dyntaxa 
(en) Stigmella betulicola hos Fauna Europaea 
(en) Stigmella betulicola hos NCBI 
(en) Kategori:Stigmella betulicola – bilder, video eller lyd på Wikimedia Commons 
Stigmella betulicola – detaljert informasjon på Wikispecies
Vannpolo under Asialekene 1998

Vannpolo under Asialekene 1998. Vannpolo var en av flere sporter under de trettende Asialekene som ble arrangert i Bangkok i Thailand mellom 2. og 16. oktober 1998. Det var også trettende gangen vannpolo for menn var med i lekene. Ni lag deltok, først var det gruppespill. Tre grupper der de to beste lagene fra hver gruppe gikk til finalegruppen. Kasakhstan vant turneringen, de vant alle sine sju kamper.


== Medaljer ==


== Eksterne lenker ==
Página de los Juegos Asiáticos de 1998
Nikolas III

Nicolaus III (født Giovanni Gaetano Orsini omkring 1216 i Roma, død 22. august 1280 i Soriano i nærheten av Viterbo) var pave fra 25. november 1277 til sin død, 22. august 1280.
Han var en romersk adelsmann som tjenestegjorde under åtte paver, blitt gjort til kardinaldiakon med kirken San Nicola in Carcere som titulus av pave Innocens IV (1243–1254), beskytter av fransiskanere av pave Alexander IV (1254–1261), storinkvisitor (Inquisitor Generalis) av pave Urban IV (1261–1264), og etterfulgte pave Johannes XXI etter at den hellige stol sto seks måneder ubesatt i det pavelige valg i 1277. Han vant valget hovedsakelig grunnet sin families innflytelse.


== Portretter av Dante ==
Dante i Inferno (Helvete), den første delen av Den guddommelige komedie, nevner pave Nicolaus III kort som fordømt til å tilbringe evigheten i tredje Bolgia i åttende sirkel i helvete, reservert for de som har begått simoni, forbrytelsen i å ha kjøpt kirkelige embeter eller posisjoner. I Dantes fortelling er disse plassert med hodet ned i hull mens flammer brenner fotsålene på deres føtter (Canto XIX). I disse hullene var Nicolaus III den fremste synderen, noe som var demonstrert av graden av flammer på føttene hans. I begynnelsen tror Dante at det er pave Bonifatius VIII som blir straffet i helvete, men da forvirringen blir oppklart, forteller Nicolaus til Dante at han forutser fordømmelsen (for simoni) ikke bare for Bonifatius VIII, men også for pave Klemens V, kjent som en enda mer korrupt pave.


== Referanser ==


== Eksterne lenker ==
(en) Nicolaus III – kategori av bilder, video eller lyd på Commons 
Pope Nicholas III hos NewAdvent.org, Catholic Encyclopedia
Ubikvist

En ubikvist (latin ubique, overalt) er en plante- eller dyreart som har en sammenhengende utbredelse over et stort område. Einer og gullris er for eksempel ubikvister i Norge, og rødrev er en ubikvist i Holarktis.
Det blir ofte skilt mellom ubikvister, som forekommer i mange ulike miljøer, og kosmopolitter, som har en vid utbredelse, men som er begrenset til et spesielt habitat eller voksested.
Vannpolo under Asialekene 2002

Vannpolo under Asialekene 2002. Vannpolo var en av flere sporter under de fjortende Asialekene som ble arrangert i Busan i Sør-Korea mellom 2. og 16. oktober 2002. Det var fjortende gangen vannpolo for menn var med i lekene. Seks lag deltok. Kasakhstan vant finalen med 15-14 over Japan.


== Medaljer ==